ตลาดหุ้นเอเชียปรับตัวขึ้นเช้านี้ รับแกนนำสภาคองเกรสบรรลุข้อตกลงขยายเพดานหนี้
ตลาดหุ้นเอเชียปรับตัวขึ้นเช้านี้ รับแกนนำสภาคองเกรสบรรลุข้อตกลงขยายเพดานหนี้ออกไปจนถึงวันที่ 15 ธ.ค. 
7 ก.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากที่แกนนำในสภาคองเกรสของสหรัฐ ได้บรรลุข้อตกลงในการขยายเพดานหนี้ออกไปจนถึงวันที่ 15 ธ.ค. ซึ่งจะช่วยให้รัฐบาลสามารถหลีกเลี่ยงการปิดหน่วยงานของรัฐ (ชัตดาวน์) ได้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,433.44 จุด เพิ่มขึ้น 75.47 จุด, ดัชนี SSE Composite ตลาดหุ้นจีนเปิดวันนี้ที่ 3,383.63 จุด ลดลง 1.76 จุด, ดัชนี HSI ตลาดหุ้นฮ่องกงเปิดวันนี้ที่ 27,817.87 จุด เพิ่มขึ้น 204.11 จุด, ดัชนี TAIEX ตลาดหุ้นไต้หวันเปิดวันนี้ที่ 10,564.79 จุด เพิ่มขึ้น 16.93 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,328.94 จุด เพิ่มขึ้น 9.12 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,241.94 จุด เพิ่มขึ้น 9.47 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,775.06 จุด เพิ่มขึ้น 2.58 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 8,003.83 จุด เพิ่มขึ้น 19.86 จุด
ทั้งนี้ นายชัค ชูเมอร์ ผู้นำเสียงข้างน้อยในวุฒิสภา และนางแนนซี  เปโลซี ผู้นำเสียงข้างน้อยในสภาผู้แทนราษฎร เปิดเผยว่า พวกเขาสามารถบรรลุข้อตกลงกับแกนนำพรรครีพับลิกันในการขยายเพดานหนี้ออกไปจนถึงวันที่ 15 ธ.ค. โดยหากข้อตกลงดังกล่าวสามารถผ่านความเห็นชอบจากสภาคองเกรสเต็มคณะ ก็จะช่วยให้รัฐบาลสหรัฐสามารถหลีกเลี่ยงการปิดหน่วยงานของรัฐไปจนถึงวันที่ 15 ธ.ค. และยังช่วยให้รัฐบาลสามารถหลีกเลี่ยงการผิดนัดชำระหนี้ด้วยเช่นกัน